**1 У С Т А В**

**НА НАРОДНО ЧИТАЛИЩЕ”Н.Й.ВАПЦАРОВ-1956”-**

 **С.КОБИЛЯНЕ ОБЛ.КЪРДЖАЛИ**

**Глава ПЪРВА**

 ОБЩИ ПОЛОЖЕНИЯ

Чл.1 Народно читалище „Н.Й.Вапцаров-**1956**” с.Кобиляне общ.Кърджали е традиционно самоуправляваща се българско, културно – просветна организация с нестопанска цел, в обществена полза, изградено върху принципите на доброволността, демократизма и автономията. **Читалището е самостоятелна институция, която работи във взаимодействие с учебни заведения, обществени организации и други структури, които извършват определена културно – просветна или образователна дейност.**  Чл.2 Читалището няма политическа насоченост и в дейността му могат да участват всички физически лица без оглед на ограничения за възраст и пол , политически и религиозни възгледи и етническо самосъзнание.

 Чл.3 Читалището поддържа отношения на сътрудничество и кординация с държавните и общинските органи и организации,на които законите възлагат определени права и задължения.

 Чл.4 Читалището може да се сдружава с други читалища на местно и национално равнище **за постигане на своите цели, за провеждане на съвместни дейности и инициативи при условията и по реда на закона за народните читалища.**

 Чл.5 Читалището е юридическо лице с нестопанска цел

**То се представлява от Председателя и Секретаря заедно и поотделно.**

**Глава ВТОРА**

**ЦЕЛИ И ЗАДАЧИ**

Чл. 6. Целта на читалището е да задоволява потребностите на гражданите свързани със:

 а/Развитие и обогатяване на културния живот, **социалната и образователната дейност в населеното място, където осъществява дейността си;**

 б/ Запазване на обичаите и традициите на народа;

 в/ Разширяване на знанията на гражданите и приобщаването им към ценностите и постиженията на науката ,изкуството и културата;

 г/ Възпитаване и утвърждаване на националното самосъзнание;

 **д/ Осигуряване на достъп до информация**

 Чл. 7. 1/ За постигане на целите по чл.6.,читалището извършва основни дейности като:

 а/Уреждане и поддържане на библиотека, читалня, фото-, фоно-, филмо-, видеотеки**, както и създаване и поддържане на електронни информационни мрежи.**

 б/ Развива и подпомага любителското художествено творчество.

в/Организиране на школи и кръжоци , курсове, клубове кино и видеопоказ, празненства ,концерти, чествания , **тържества и фестивали , събори, младежки дейности.**

 г/Събиране и разпространение на знания за родния край.

 д/ Създаване и съхраняване на музейни сбирки ,**съгласно Закона за културното наследство.**

 е/ издава печатни материали.

 **ж/ Предоставяне на компютърни и интернет услуги.**

 **з/ Друга допълнителна стопанска дейност, свързана с предмета на основната им дейност, в съответсвие с действащото законодателство, като изполва приходите от нея за постигане на определените в устава цели. Читалището не разпределя печалба.**

 **2/Читалището няма право възмездно или безвъзмездно да предоставя притежавано или ползвано от него движимо или недвижимо имущество за:**

1. **За хазартни игри и нощни заведения:**
2. **За дейност на нерегистрирани по Закона за вероизповеданията религиозни общности и юридически лица с нестопанска цел на такива общности:**
3. **За постоянно ползване от политически партии и организации**
4. **На Председателя, Секретаря, членовете на Настоятелството и Проверителната комисия и на членовете на техните семейства.**

**Глава ТРЕТА**

УЧРЕДЯВАНЕ,**ПРЕКРАТЯВАНЕ** И ЧЛЕНСТВО

 Чл. 8. /1/. Читалището се учредява на общо събрание,на което присъстват най-**малко 50 /петдесет**/ дееспособни физически лица.

 2/Читалището съществува без срок и дейността му се прекратява по решение на Общото събрание на неговите членове , вписани в регистъра на **Окръжния съд.**

 Чл.9 / 1/ Членовете на Читалището са индивидуални,колективни , почетни в.ч.и дарители др.

 2/ Индивидуални членове са български граждани .Те биват действителни и спомагателни.

 а/ Действителни членове са дееспособни лица**, навършили 18 години, които участват в дейността на читалището,** редовно плащат членски внос и имат право да избират и да бъдат избирани

 б/ Спомагателни членове са лица до 18 години нямат право да избират и да бъдат избирани в читалищното настоятелство имат съвещателен глас .

 3/ Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас **в общото събрание.** Колективни членове могат да бъдат:

 а/ професионални организации;

 б/ стопански организации;

 в/ търговски дружества;

 г/ кооперации и сдружения;

 д/ културно-просветни и любителски клубове и творчески колективи.

 4/ Почетни членове могат да бъдат български и чужди граждани с изключителни заслуги за читалището.

 5/ Членове на Читалището могат да бъдат всички български граждани, които отговарят на условията в ЗНЧ и приемат Устава на Читалището с молба -декларация до Настоятелството на Читалището.

 **6/**Решенията на настоятелството за приемане на нови членове подлежи на утвърждаване от Общото събрание. **Членуването в читалището е доброволно.**

 **7/Прекратяването на членството се извършва чрез:**

**а/. Изключване на съответния член на читалището от общото събрание по предложение на настоятелството, за системни нарушения на устава на читалището и злоупотреба с името и традициите на НЧ „Н.Й.Вапцаров-1956г.” село Кобиляне, както и чрез освобождаване от Общото събрание поради незаплащане на определения с решение на общото събрание членски внос за период от 2 (две) последователни календарни години и поради три последователни неучастия в заседанията на Общото събрание.**

**ГЛАВА ЧЕТВЪРТА**

ОРГАНИ НА САМОУПРАВЛЕНИЕ

 Чл.10. Органи на самоуправление на читалището са:

 1. Общо събрание;

 2. Настоятелството;

 3. Проверителна комисия.

 Чл.11. /1/. Върховен орган на читалището е Общото събрание.

 /2/. Общото събрание на читалището се състои от всички членове на читалището,имащи право на глас.

 Чл.12. /1/. Общото събрание има следните компетенции:

1. Изменя и допълва устава;
2. Избира и освобождава членове на Настоятелството, Проверителната комисия и Председателя;
3. Приема вътрешни актове, необходими за организация на дейността на читалището;
4. Утвърждава решенията на Настоятелството за приемане на нови членове и изключва членове на читалището;
5. **Определя** основните насоки на дейността на читалището;
6. Взема решение за членуване или за прекратяване на членство в читалищно сдружение;
7. Приема бюджета на читалището;
8. Приема годишния отчет **до 30 март на следващата година;**
9. Определя размера на членския внос;
10. Отменя решения на органите на читалището;
11. Взема решения за откриване на на **клонове** на читалището след съгласуване с Общината;
12. Взема решение за прекратяване на читалището;
13. Взема решение за отнасяне до съда на незаконни,съобразно закона действия на ръководството или отделни читалищни членове.

 Чл.12. /2/. Решенията на Общото събрание са задължителни за другите органи на читалището.

 Чл.13./1/. Редовно общо събрание на читалището се свиква от Настоятелството най- малко веднъж годишно,като отчетно и на три години като отчетно-изборно. Извънредно общо събрание може да бъде свикано по решение на Настоятелството, по искане на проверителната комисия или на една трета от членовете на читалището **читалището с право на глас. При отказ на Настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.**

 /2/. Поканата за събрание трябва да съдържа дневен ред, дата, часа и мястото на провеждането му и кой го свиква**. Тя** трябва да бъде получена **срещу подпис или връчена** не по-късно от 7 дни преди датата на провеждането. В същия срок на **вратата на читалището и на други общодостъпни места , където е дейността на читалището,** трябва да бъде **залепена поканата** за събранието.

 /3/.Общото събрание е законно, ако присъствуват най-малко половината от имащите право на глас членове на читалището. При липса на кворум, събранието се  **отлага с един час. Тогава събранието е законно, ако на него присъстват не- помалко от една трета от членовете при редовно общо събрание и не по- малко от половината плюс един от членовете при извънредно общо събрание.**

/4/. От деня на обявяването на общото събрание се спира приемането на членове.

/5/. Решенията по чл.12, ал.1,точки 1, 4, 10, 11, 12, се вземат с мнозинство най-малко две трети от всички членове. Останалите решения се вземат с мнозинство повече от половината от присъствуващите членове.

**/6/. Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона и устава.**

**/7/. Искът се предявява в едномесечен срок от узнаването на решението, но не покъсно от една тодина от датата на вземане на решението.**

Чл. 14. /1/./. **Изпълнителен**  орган на читалището е Настоятелсвото, който се състои **най-малко от** **трима членове**,избрани за срок от три години.Същите да нямат роднински връзки по права и съребрена линия до четвърта степен.

2/ Настоятелството се събира на заседания най малко веднъж на тримесечие .Заседанията са редовни когато присъстват повече от половината от членовете му.Решенията се вземат с обикновено с мнозинство.

3/Компетенциите и задълженията на Настоятелството са:

а/ свиква Общото събрание;

б/ осигурява изпълнението на решенията на Общото събрание;

в/ подготвя и внася в Общото събрание проект за бюджет на читалището;

г/ подготвя и внася в общото събрание отчет за дейността на читалището;

д/ назначава секретаря на читалището, утвърждава длъжностната му характеристика **и определя трудовото му възнаграждение; ;**

е/Приема с решение нови членове на Читалището.

ж/Приема правилник за вътрешншия ред на Читалището.

**з/ взема решения за сключване на договори с ръководители, репетитори и други лица, необходими за осъществяване на читалищната дейност;**

**и/ определя и утвърждава размера на месечните хонорари и взема решения за награждаване на ръководители и самодейци;**

**й/ взема решения и утвърждава договори за наем на помещения, собственост на читалището;**

**к/ взема решения по всички въпроси, които по закон или съгласно устава не спадат в правата на друг орган.**

Чл. 15./1/. Председателят на читалището е член на Настоятелството и се избира от общото събрание за срок до три години.

/2/. Председателят:

 а/. Организира дейността на читалището съобразно закона,устава и решенията на общото събрание;

 б/. Представлява читалището;

 в/. Свиква и ръководи заседанията на Настоятелството и

 председателства общото събрание;

 г/.Ръководи текущата дейност на Читалището.

 д/ Отчита дейността си пред Настоятелството;

 е/. Сключва и прекратява трудовите договори със служителите съобразно бюджета на читалището и въз основа на решение на Настоятелството;

 **ж/. Ежегодно в срок до 10 ноември представя на кмета на общината предложения за дейноста на читалището за следващата година.**

 **з/.Представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по дейноста на читалището и изразходваните от бюджета средства през предходната година.**

 Чл. 16.1/ Секретарят на читалището се назначава от Настоятелството.

 **1. организира и непосредствено участва в изпълнението на решенията на Настоятелството, Общото събрание .**

 **2. организира текущата основна и допълнителна дейност и оперативно ръководи работата на библиотеката.**

 **3. отговаря за работата на щатния и хонорувания персонал.**

**.**  4.  **представлява читалището заедно и поотделно председателя.**

 5. е по право член на Настоятелството, гласувано и утвърдено с избора на Настоятелството от Общото събрание.

**/2./ Секретарят не може да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг/съпруга на председателя на читалището.**

 Чл.17. /1/. Проверителната комисия се състои най-малко от трима членове, избрани за срок до три години.

 /2/. Членове на Проверителната комисия не могат да бъдат лица, които са в трудовоправни отношения с читалището или са роднини на членове на Настоятелството, **Председателя или на Секретаря**  по права линия, съпрузи, братя, сестри и роднини по сватовство от първа степен.

 /3/. Проверителната комисия осъществява контрол върху дейността на Настоятелството, **Председателя и Секретаря** на читалището по спазване на закона, устава и решенията на Общото събрание.

 /4/. При констатирани нарушения, Проверителната комисия уведомява Общото събрание на читалището, а при данни за извършени престъпления и органите на прокуратурата.

 5/. Проверителната комисия се събира на заседания на малко веднъж в годината.

Чл.18. /1/. Не могат да бъдат избирани за членове на Настоятелството и на Проверителната комисия , **и за Секретари** лица ,които са осъждани на лишаване от свобода за умишлени престъпления от общ характер.

 **/2/. Членовете на Настоятелството, включително Председателя и Секретаря, подават декларации за конфликт на интереси при условията и по реда на закона за предотвратяване и разкриване на конфликт на интереси. Декларациите се обявяват на интернет страницата на съответното читалище.**

 **ГЛАВА ПЕТА**

ИМУЩЕСТВО И ФИНАНСИРАНЕ

 Чл.19. Имуществото на читалището се състои от право на собственост и от други вещни права, вземания,ценни книжа, други права и задължения.

 Чл.20. Читалището набира средства от следните източници:

 1. Членски внос, който се определя от Общото Събрание и се събира от секретаря с квитанция.

 2. Културно-просветна ; **и информационна** дейност;

 3. Субсидии от държавния и общинския бюджет;

 4. Наеми от движими и недвижимо имущество;

 5. Дарения и завещания;

 6. Други приходи незабранени от закона;

 Чл.21./1/. Разходите не бива да надвишават приходната част от бюджета.

 /2/. Оформянето на оправдателните документи,

отчитането на разходите се извършва по установения ред.

**КНИГИ НА ЧИТАЛИЩЕТО**

**Член 22 Общото събрание и настоятелството водят книги за протоколите от всички проведени заседания. Председателстващите заседанията и лицата, изготвили протоколите, ги удостоверяват с подписите си и отговарят за верността на съдържанието им.**

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

 1. Седалището на читалището се намира в общинска сграда в с.Кобиляне общ.Кърджали .

 2. Читалището има име, кръгъл печат с надпис ”Народно читалище Н.Й.Вапцаров ” С.Кобиляне общ.Кърджали в окръжност, в средата разтворена книга с годината на основаването му-1956г.

 3. Празникът на читалището е 24 май -деня на българската просвета и култура и патронния празник на „Народно Читалище Н.Й.Вапцаров-1956г.”.

 4. Изменения и допълнения на устава може да прави само Общото събрание.

 \*\*\*\*\*\*

**Промените в настоящият устав са направени на общо-изборно събрание проведено на 27.03.2010 г.**

# Отчет за дейността на НЧ „Н.Й.Вапцаров 1956” с. Кобиляне Общ. Кърджали за 2022 г.

**Народно читалище „Н.Й.Вапцаров 1956 “ развива, обогатява културния живот в селото, осигурява достъп до информация, творческо и информационно израстване на личността. Читалището няма политическа насоченост и в дейността му могат да участват всички физически лица без оглед на ограничения за възраст и пол, политически и религиозни възгледи и етническо самосъзнание.**

**Читалището се представлява от Председателя и Секретаря заедно и поотделно.**

**Библиотечната дейност е формата, чрез която читалището реализира задачата си за разширяване и обогатяване на знанията и интереса към науката, изкуството и културата у местното население.**

**В края на 2022 год.нашата библиотека разполага с 4792 тома книги литература.**

 **Стремежът ни е непрекъснато за обогатяване на фонда и то с литература, която да задоволи потребностите на нашите читатели от всички възрасти.Този стремеж е трудно постижим, изхождайки от недостатъчната държавна субсидия, с която осигуряваме заплати и осигуровки, осъществяваме всички дейности и консумативи.**

**И затова нашето читалище и през 2022 год. кандидатства по проект на Министерството на културата беше разработено проект по програма „Българските библиотеки – съвременни центрове за четене и информираност”- 2022. Проекта ни беше одобрен и фонда ни се обогати с 64 тома книги-за 1 000 лв. Членове на читалището за 2022 г. са 55, които са физически лица.**

**През периода библиотеката има 67 потребители, от които 11 са ученици до 14 години посещенията за дома са 96 а в читалнята са 1084 броя. Заетите библиотечни документи за годината са 334 .Изводът, който си направихме е, че библиотеката успява да се запази като интересно място за посещение, което осигурява не само възможност за учене през целия живот, но и като място за добра комуникация. Направен е абонамент на вестниците Кърджали хабер, Небет тепе със съдействието на община Кърджали, които получаваме редовно и се четат с интерес. Друга форма на библиотечната дейност е организирането на различни инициативи за децата съобразени с техните интереси и желания,и за това през лятото в библиотеката се организира „Лятна читалня”.Децата имаха възможност да рисуват, да четат, апликират, участваха и в разучаването на народни хора и танци.**

**Също така в библиотеката бяха отбелязани годишнини на бележити писатели с провеждането на мероприятия и направата на витрини и литературни кътове.**

**10. 02.2022 г. – Изготвена витрина в библиотеката за Васил Левски**

**13.02.2022 г.Витрина в навечерието на „ Свети Валентин” библиотеката представи класически произведения на български и чужди автори останали във времето и посветени на силната и истинска любов.**

**1 ноември 2022 г. Изготвяне на витрина за деня на будителите.**

**26. Февруари 2022 г. работилница за мартеници. 1 март 2022 г .Баба Марта бързала мартеници вързала в селото на площада**

 **8 .3.2022г. Дамско парти с участието на жените от селото с много музика и танци.**

**За маратона на четенето 02-23 април 2022 г. Включихме се с детски книжки, рисунки на любими приказки /молбата на книгата**

**1 май 2022г.празнуване на шекер байрам за рамазана имаше много гости от района и от Турция.бяха раздадени много бонбони и лакомства на децата**

**9 юли 2022 г.за курбан байрама имахме голяма изненада Нурай Селим родом от с.Кобиляне вече известен певец в Турция ни изненада с китарата си и заедно пяхме много песни и танцувахме. Бяха раздадени бонбони лакомства на малките всяка година се включват повече хора .**

**28 май 2022 г.участвахме в тринадесетия фестивал на детското творчество на „ПЕТЯ КАРАКОЛЕВА“ със стихове на поетесата рецитирани от Еда Мехмед и Есинай Юсуф .Участие по- проект „Традициите ни обединяват“ -16,17,18 юни 2022 г. организатор домакин НЧ „Обединение 1913“ гр. Кърджали 25 юни 2022 г. участие в кулинарна изложба в ПЕРПЕРИКОН минало и настояще традиции,обичаи и занаяти . Ден на здравословното хранене се проведе в читалището на 20 юли 2022. Представители на фирма „Мастершефхоум“ от Велико Търново направиха демонстративно готвене поиновативен и здравословен начин Шеф готвачи приготвиха ястия от пилешко месо пред жителите на с. Кобиляне Хората от златната възраст се запознаха с принципите на здравословното хранене. В края на кулинарното събитие всички присъстващи дегустираха приготвените ястия. Изводът от здравословния ден бе: „Здравословната храна е вкусна храна и всеки човек има право на достъп до добра храна“**

 **Лято в библиотеката – рисувахме лятото ,четене на детски приказки на открито. За лятната занималня са осигурени четки ,боички, гипсови форми,моливи хартия Тебешири за рисуване,монополи, топчета за тенис на маса. Тук няма мишка, има книжки и четки. Продължаваме дървото на приятелството на входа .Тук няма училище, детска градина читалището е единственото място за развлечения .Място в което хората да срещат да споделят идеи знания и опит идеята е да се срещат в библиотеката близо до книгите до информацията . 21 октомври 2022 г. Тържествено шествие по- случай деня на град Кърджали На 26 декември 2022 г.за Нова Година,Коледа решихме да зарадваме най- малките беше организирано томбола Дядо Мраз с подаръци, благодарим на нашите спонсори По традиция украсихме голяма Коледна елха за радост на всички посетители в читалището.На същия ден вечерта организирахме Семейно празнуване събрахме се 10 семейства с томболи ,Дядо Мраз, много музика и изненади. Дата: 16.02. 2023 г. с. Кобиляне**

**Читалищен секретар………………….**

 **/ И. Махмуд /**

**Председател ………………………………**

 **/Е.Сюлейман /**

**ПЛАН ПРОГРАМА**

**ЗА ДЕЙНОСТТА НА НЧ „Н.Й.ВАПЦАРОВ 1956” С.КОБИЛЯНЕ**

**ЗА 2023 г.**

* **Месец януари –**

**Празнуване на Бабин ден с жените 21.1.2023 г.с кулинарна изложба приготвени от участниците.**

* **Месец февруари –**

**14.02.2023 г. Честване на „Трифон Зарезан” и „Свети Валентин” Здравни беседи съвместно с БЧК гр.Кърджали.**

* **Месец март-**

 **„Баба Марта бързала” посещение на центъра на селото и връзване на мартеници на всички който са изработени от клуб сръчни ръце .с които участвуват в конкурса за най- красива мартеница 1.03.2023г.**

**Празнуване на 8 - ми март с развлекателна програма за жените и изложба на плетки. Дискотека с младите. Провеждане на отчетно събрание. Подготовка за селищния празник репетиции с групата. /пролетни културни празници /**

* **Месец април –**

**Пролетен бал във ваканцията .**

**19 април 2023 г. Събиране за раздаване на мекици и бонбони за**

**Рамазан Байрама празник за деца и възрастни на едно място**

**23.04.2023 г. Маратон на четенето и седмица на книгата .**

* **Месец май**

**Традиционен селищен празник в първата събота на месец май . Организирана от кметството, читалището съвместно с общината в програмата участват групите към читалището, околните села, футболни отбори от района, борби и музикална програма.**

**11.05. 2023 г. Отбелязване на „деня на Библиотекаря”- деца библиотекари за един ден .**

**Участие в шествие по –случай 24 май в Кърджали . Празника на Читалището.**

* **Месец юни**

**Празнуване на 1-ви юни деня на детето.**

**Рисунки на асфалт, състезания с велосипеди.**

**Участие в Фестивала на детското творчество за „Петя Караколева”**

**Участие в Етнофестивала в Кърджали .**

**27 юни 2023 г. празнуване на Курбан Байрам с децата раздаване на мекици и бонбони с местното население в центъра на селото .**

* **Месец юли**
* **Месец август**

**Сред дейностите, заложени в тазгодишната програма, за лятна занималня са изработка на картички; маски за карнавал;оцветяване; играчки от хартия; игри навън, свързани с физически упражнения и развлечения; четене на приказки; забавни танци. Организиране на дискотека за посрещане на лятото, празнуване на рождени дни, годишнини. Вечер на Библиотеката. С книжки сред природата. Организиране на походи с цел опознаване на родния край.**

* **Месец септември**

 **забава за изпращане на лятото**

* **Месец октомври и ноември**

**Седенки с жените обмяна на опит по готварство, плетиво и др.**

**Участие в шествие по –случай деня в Кърджали . 21.10.2023 г. Витрина за 01.11.2023 г.- Ден на народните будители**

* **Месец декември –**

**Организиране вечер на семейството / Дамско парти. Празнуване на Коледни и Новогодишни празници с местното население с песни, танци, гатанки, викторини, състезания, томболи, дискотека , развлекателни  игри.**

**Витрини и изложба на книги. Организиране  и  провеждане  на рождени дни, различни местни и религиозни  празници през годината.**

 **Подредената музейна сбирка – Старинни предмети от бита и културата на местното население ще продължи своята събирателна дейност и през 2023г. Срок -постоянен**

**26.10.2022 г.**

**с.Кобиляне**

**Чит. секретар ………**

 **/И.Махмуд/**

**НАСТОЯТЕЛСТВО НА НЧ „Н.Й.Вапцаров 1956“**

Председател: Есмегюл Хакиф Сюлейман

Членове : Исмигюл Мюмюн Махмуд

 Ерхан Мюмюн Изет

**ПРОВЕРИТЕЛНА КОМИСИЯ**

Председател: Октай Осман Емин

Членове : Сейнур Юсеин Тефик

 Айрие Халит Дурмуш